6.4.2022
FI
Euroopan unionin virallinen lehti
C 152/153
1.4 Rahoituksenvälittäjät olisi jätettävä EU:n päästökauppajärjestelmän ulkopuolelle, jotta ainoastaan hiilidioksidipääs­ töjä tuotantoprosesseissaan aiheuttavat laitokset voivat käydä kauppaa päästöoikeuksilla.
Näin poistettaisiin kaikki keinotteluriskit, ja tällainen käytäntö vastaisi Kiinan lähestymistapaa, jossa rahoituslaitoksia on kielletty osallistumasta sikäläiseen päästöoikeuskauppajärjestelmään.
1.5 Suurin osa Euroopan talousalueen ulkopuolisesta liikenteestä kulkee joko ETA-alueella tai sen ulkopuolella sijaitsevien keskuslentoasemien kautta.
Nykyisin useimmilla matkustajilla on useita vaihtoehtoja ETA:n ulkopuoliselle lennolle sekä ETA:n sisäisten että ulkoisten keskusten kautta.
Päästökauppajärjestelmän kustannusten noustessa on kuitenkin olemassa huomattava riski siitä, että ETA:n ulkopuolisten keskusten kautta lennettävien lentojen hinnat alittavat ETA:n liikenteenharjoittajien hinnat.
Tämän estämiseksi on korvattava maksutta jaettavat päästöoikeudet kohdennetulla mekanismilla, jolla torjutaan kilpailuhaittoja eurooppalaisten lentoyhtiöiden ja keskuslentoasemien suojelemiseksi.
1.6 EU:n on edistettävä entistä kunnianhimoisempaa ja yhdenmukaisempaa hiilen hinnoittelun maailmanlaajuista sääntelyä, ja sillä on oltava valtuudet neuvotella tästä kansainvälisellä tasolla.
Tämän globaalin mandaatin lisäksi komitea ehdottaa, että yhtä tai kumpaakin seuraavista mekanismeista sovelletaan päästökauppajärjestelmän oikeudenmukaisen ja kestävän täytäntöönpanon varmistamiseksi ja laajemman soveltamispohjan tukemiseksi lyhyellä aikavälillä: a) otetaan käyttöön hiilirajamekanismi b) korvataan maksuttomien päästöoikeuksien jakojärjestelmä kohdennetulla suojalla epäreilua kilpailua vastaan.
1.7 Päästökauppajärjestelmällä olisi tuettava siirtymistä kestävämpiin liikennemuotoihin myös ilmailualalla ja sen vuoksi edistettävä liikelentotoiminnan vähentämistä.
Päästökauppajärjestelmän olisi kannustettava kestäväpohjaisen joukkoliiken­ teen käyttöön ja siten pakotettava liikelentokoneiden käyttäjät maksamaan korkeampia maksuja.
1.8 Päästökauppajärjestelmän tulot olisi investoiva kehityshankkeisiin, joilla vähennetään ilmailun ympäristövaikutuksia tukemalla kustannusten alentamista ja kestävien lentopolttoaineiden käytön lisäämistä.
Sillä olisi myös tuettava lentoasemien, polttoainetoimittajien ja maahuolitsijoiden siirtymistä uusiin säännöksiin, joita asetetaan ReFuelEU-ehdo­ tuksessa kestävien lentopolttoaineiden käytöstä Euroopan lentoasemilla.
Tuloilla olisi myös tuettava ilmailualan työntekijöiden kannalta oikeudenmukaista siirtymää, koska ilmastonmuutos on vaikuttanut heihin kielteisesti.
Tätä varten olisi perustettava ilmailualan sosiaalirahasto, joka mahdollistaisi ilmailualan työntekijöiden koulutuksen ja siirtymän.
Euroopan komissio voisi hallinnoida tällaista rahastoa työnantajien ja ammattiliittojen tuella.
1.9 Ehdotuksessa olisi kannustettava toimijoita kehittämään intermodaalisia liikenneverkkoja tärkeimmillä keskuslen­ toasemillaan päästökauppajärjestelmän avulla, jotta ne voisivat laajentaa kohdeverkkoaan ja samalla vähentää tarpeettomia erittäin lyhyitä lentoja.
Tämä voitaisiin toteuttaa korottamalla maksuttomien päästöoikeuksien määrää muille osille lentoyhtiön verkkoa siellä, missä ei ole tarkoituksenmukaisia rautatieyhteyksiä.
1.10 EU:n olisi tehtävä yhteistyötä eurooppalaisten yritysneuvostojen, alakohtaisten neuvottelukomiteoiden ja muiden yhteisten foorumien, kuten ilmailualan pyöreän pöydän kokouksen, kanssa tarkistetun päästökauppajärjestelmän vaikutusten tarkkailemiseksi koko sen täytäntöönpanon ajan.
Erityistä huomiota olisi kiinnitettävä työmarkkinavuoropu­ heluun työntekijöiden kanssa ja niiden tarpeiden ja huolenaiheiden ymmärtämiseen, joita heillä on kestävän ilmailun suhteen.
1.11 EU:n syrjäisimpien alueiden erityisasema olisi säilytettävä, ja ne olisi vapautettava päästökauppajärjestelmän mukaisista velvoitteista Euroopan unionin toiminnasta tehdyn sopimuksen 349 artiklan nojalla, jossa sallitaan poikkeukset EU:n lainsäädännön soveltamisesta näillä alueilla.
2.
Yleistä 2.1 Komitea suhtautuu myönteisesti komission aloitteeseen direktiivin 2003/87/EY muuttamisesta siltä osin kuin on kyse ilmailun osuudesta unionin koko talouden laajuisen päästövähennystavoitteen edistämisessä.
Vaikka ilmailu ei ole suurin päästöjen aiheuttaja yhteiskunnassa tai edes liikenteessä, alan ja kaikkien sen sidosryhmien on osaltaan autettava edistämään ilmailuteollisuuden kestäväpohjaisuutta ja saavuttamaan ilmastotavoitteet Pariisin sopimuksen ja 55-valmius­ paketin mukaisesti.
2.2 Tällaisten aloitteiden, sidosryhmien osallistumisen ja työmarkkinaosapuolten vuoropuhelun avulla voidaan lieventää monia ilmailualan työntekijöihin kohdistuvia sosiaalisia ja taloudellisia uhkia.
Komitea pitäisi tervetulleena komission pyrkimystä varmistaa, että kaikki sidosryhmät ja erityisesti ammattiliitot ja eurooppalaiset yritysneuvostot osallistuvat ilmastonmuutosta ja oikeudenmukaista siirtymää koskevaan keskusteluun koko tämän ehdotuksen käsittelyn ajan samoin kuin kestävää ilmailua koskevaan tulevaan työhön.